Zdvíhacie čelo

Zdvíhacie čelo je druh zdvíhacej plošiny. Je to zariadenie, ktoré uľahčuje manipuláciu s nákladom nákladného automobilu. Dopĺňa alebo úplne nahrádza zadné čelo valníkovej alebo skriňovej nadstavby a umožňuje zdvíhať a skladať náklad z úrovne vozovky do výšky podlahy nákladného priestoru. Náklad vozidla vybaveného zdvíhacím čelom tak možno vyložiť alebo naložiť aj bez pomoci žeriavu alebo vysokozdvižného vozíka pomocou nízkozdvižného vozíka.

Konštrukcia 
Plošinu tvoria oceľové alebo hliníkové profily (nosníky) a nosný plech a poháňajú ju hydraulické valce alebo elektromotory. Ovládanie plošiny je realizovateľné väčšinou tlačidlovým ovládačom na kábli, umožňujúcom zaujať personálu bezpečné miesto s dostatočným prehľadom. Niektoré plošiny je možné montovať aj za zadnú bočnicu, najnovšie modely sa podsúvajú pod podlahu korby.

Pozri aj 
 Nákladný automobil
 Nízkozdvižný vozík
 Vysokozdvižný vozík

Iné projekty

Zdroj 

Zdvíhacie zariadenia
Nákladné automobily